cyanic-selkie/wikianc huggingface dataset:
Алин Котрел
Алин Котрел (26. Јуни 1953 година во Шкотска, Обединетото Кралство) е професор по економија на универзитетот Вејк Форест во Соединетите Држави. Тој е син на влијателниот шкотски хемичар Том Котрел (8 јуни 1923 – 2 јуни 1973).
Живот
Котрел поседува диплома за политика, филозофија и бизнис (ППЕ) од колеџот Мертон, при Универзитет во Оксфорд. Тој се здобил со звање доктор на науки од Универзитетот во Единбург.
Во 1983 година се преселил во Соединетите Американски Држави и предавал на Универзитетот Чапел Хил и Елон во Северна Каролина пред да се пресели на Универзитетот Вејк Форест во 1989 година. Таму Котрел учи економија и економетрија. Неговата главна истражувачка активност се однесува на историјата на идеите во економијата, особено Кејнз и Маркс, прашањата на макроекономијата и теоријата на економско планирање. Котрел е оженет и има една ќерка.
Дела
Заедно со компјутерскиот научник Пол Кокшот, Котрел е автор на книгата „Кон Нов Социјализам“, за првпат објавена на англиски јазик во 1993 година, а во која тие предложуваат како една планирана економија, супериорна во однос на пазарната економија, треба да се овозможи преку информатичката технологија. Тој е и автор на книгата „Општествени класи во марксистичката теорија во послевоена Британија“, објавена во 1984 година.
Добитник е на Математичката награда на Шкотската школа за есеј за математичка филозофија (1970), Изложба (конкурентна стипендија) до колеџот Мертон, Оксфорд (1971) и Награда за извонредност во истражувањето, Универзитет Вејк Форест (1994).
NGC 2112
NGC 2112 — расеано ѕвездено јато во соѕвездието Орион, заведено во Новиот општ каталог на длабоконебесни тела.
Објектот бил предмет и на други истражувања, па освен како NGC 2112 се споменува и како OCL 509.
Откривање
Објектот е откриен на 1 јануари 1786 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 2112 е од видот II3m. Видливиот сјај со голо око изнесува 9,1 m. NGC 2112 има само една позната привидна димензија, која изнесува 18'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 5 ч 53 м 45,2 с, а неговата деклинација, односно висината на лакот на тој агол, + 0° 24' 39".
Други поделби
Проучување на NGC 2112 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 226; додека во Каталогот на основни ѕвезди (GSC) е групиран под бројот 117. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 435.
Гротузенког
Гротузенког (Grothusenkoog; Grothusen Kog) — општина во округот Северна Фризија, во Шлезвиг-Холштајн, Германија.
Ливе Вестра
Ливе Вестра (Lieuwe Westra; - ) — холандски професионален друмски велосипедист, кој вози за професионалната континентална екипа.
Професионална кариера
Во 2012 завршил втор на трката од Светската турнеја Париз-Ница, освојувајќи ја кралската етапа до Манд. Оваа етапа завршувала на нагорнина со просечен наклон од 10,1%. Тој нападнал во последниот километар и водечката група предводена од водачот Бредли Вигинс не можела да го следи неговиот напад. Поминал сам низ целта и имал предност за освојување на водечката маичка, доближувајќи се на само шест секунди до Вигинс. Го завршил Париз-Ница со осум секунди зад Британецот во генералниот пласман. Во август, Вестра го освоил генералниот пласман на Трката околу Данска 2012, етапа со шест етапи која се одржува во Данска. Победил на поединечниот хронометар, што му помогнало да ја запечати победата и освојувањето на водечката маичка. Рамунас Навардаускас од екипата завршил втор со 10 секунди задоцнување. Вестра ја заработил неговата прва победа за сезоната 2013 на Трката околу Калифорнија, каде ги расипал плановите на спринтерите откако побегнал на 5 километри пред целта и успеал да се одржи пред водечката група. Франсиско Мансебо му се приклучил во обидот за победа и двоецот соработувал заедно, но Вестра победил во спринтот.
По пет години со екипата, Вестра се приклучил на  на двегодишен договор, за сезоните 2014 и 2015.
Распоред на резултатите на големите трки
СО = се откажал; — = не учествувал
Преложе (Илирска Бистрица)
Преложе (словенечки: Prelože) — населба во Општина Илирска Бистрица во западна Словенија. Областа е дел од историскиот регион Нотрањска. Населбата сега е вклучена во Приморско-нотрањскиот статистички регион.
Прединдоевропски јазици
Поимот прединдоевропски јазици се однесува на неколку некласифицирани јазици или група на јазици, постоеле во праисториска Европа и Јужна Азија пред да бидат поместени од народите кои зборуваат индоевропски јазици.
За некои од нив се суди само по лингвистички влијанија во индоевропски јазици, додека други (како етрурски, иберски, лемноски, лигурски, минојски, тартесиски) се резервирани и натписи, главно од бронзеното доба.
Баскискиот се смета за единствениот преживеан прединдоевропски јазик.
Список на државни водачи во 317 година
Ова е список на државни водачи во 17 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Лујџи Менегело
Лујџи Менегело (Luigi Meneghello), (, –, ) — италијански современ писател и научник.
Животопис
Лујџи Менегело е роден во Мало, мал град во близина на Виченца, на 16 февруари 1922 година. Неговиот татко бил занаетчија, а неговата мајка била учителка. Сдудирал филозофија на Универзитетот во Падова. Во раните четириесетти години, тој ги имал првите контакти со антифашизмот, а подоцна станал член на движење на отпорот од 1943 година.
Во 1945 година дипломирал со тезата за филозофијата на Бенедето Кроче.
Во 1947 година се преселил во Редингски университет, Англија каде што предавал за италијанската ренесансна литература.
Во 1948 година се оженил со Катја Блеер, преживеана од Аушвиц.
Во 1963 година ја издал својата прва книга, со автобиографски карактер „ Ослободете нè од злото“ за малото но витално милје на неговиот роден град, Мало. Една година подоцна тој го објави романот „ Малите господари“ (буквално, „Малите учители“). Оваа книга се вбројува помеѓу „главните книги посветена на италијанскиот отпор“. Филмска верзија со истиот наслов била снимена и во режија на Даниеле Лучети во 1998 година.
Во 1980 година, Менегело се повлкол од Универзитетот и се посветил целосно на пишувањето. Жвеел во Лондон, а подоцна и во Тиена (во близина на Виченца), каде што се преселил трајно по смртта на неговата сопруга во 2004 година.
Биг-Жаргал
Биг-Жаргал е новела на францускиот писател Виктор Иго, објавена во 1826 г. Тоа е преработена верзија од истоимен расказ објавен во списанието на братот од Иго „Литературен Кустос (Le Conservateur littéraire) во 1820 година. Романот е за дружбата меѓу еден роб кој бил африкански принц и францускиот офицер Леополд Д'Оверни за време на Хаитската револуција.
Хуго подоцна тврдел дека приказната била дел од соработка именувана како Contes sous la Tente (Приказни под шатор), напишана за две недели во 1818 г. (на шеснаесетгодишна возраст). Сепак, ракописот датира од април 1819 г.
Содржина
Дејствието на Биг-Жаргал започнува неколку недели пред револуцијата на Хаити, кога Тусен Лувертир се бори против колонијалниот режим. Д'Оверни, внук на аристократ кој поседува многу робови, е свршен со Мари. Робот Пјеро, е заљубен во Мари, но не може ништо да направи поради расните и културни пречки меѓу нив. Пјеро ја спасува Мари од крокодил, но ќе го фрлат во зандана зошто застанал во одбрана на друг роб и го заштитил од бесот на неговиот сопственик. Таму се спријателува со Д'Оверни, а пред самата револуцијата, Пјеро ги предупредува свршениците да заминат од островот. И покрај предупредувањето тие решаваат да останат, а на денот на свадбата почнува робовската револуција. Белите земјопоседници го гледаат брзото и насилно распаѓање на нивното општество. Пјеро ја спасува Мари од напад на робови и заедно бегаат, но Д'Оверни мисли дека Пјеро ја киднапирал неговата сопруга. Додека ги бара лута во мрачна пештера. Таму е заробен од насилниот и озлогласен водач на робовите Бјасу. Во пештерата, ослободените робови ги принудуваат своите бели затвореници да се убиваат меѓусебно ако сакаат да останат живи. Пјеро доаѓа за да го спаси Д'Оверни, кој дознава дека Пјеро е всушност Биг-Жаргал, мистериозниот водач на робовите. Пјеро го води кај неговата сопруга и умира штитејќи ги своите пријатели.
IC 153
IC 153 — галаксија во соѕвездието Зајак, заведена во Новиот општ каталог на длабоконебесни тела.
Откривање
Објектот е откриен на 13 октомври 1896 година од страна на Луис Свифт.
Податоци од набљудување
Според морфолошката класификација на галаксиите, IC 153 е од видот SBd. Видливиот сјај со голо око изнесува 13,1 mag, а оној во рамките на интервалот од минималната до максималната честота 13,7 mag, додека површинскиот сјај изнесува 13,4 m/лм2. IC 153 има привидни димензии од 1,8' х 0,9'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 5 ч 31 м 50,3 с, а неговата деклинација, односно висината на лакот на тој агол, -23° 8' 44". Положбениот агол на објектот е во износ од 103°.
Други поделби
Проучување на IC 153 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 17402.
NGC 327
NGC 327 — спирална галаксија во соѕвездието Кит, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 327 се споменува и како MCG -1-3-47.
Откривање
Објектот е откриен на 27 септември 1864 година од страна на Алберт Март, со помош на рефлекторски телескоп, чијашто леќа имала пречник од 48 см.
Податоци од набљудување
Според морфолошката класификација на галаксиите, NGC 327 е од видот Sbc. Видливиот сјај со голо око изнесува 13,4 m, оној во рамките на интервалот од минималната до максималната честота 14,3 m, додека површинскиот сјај изнесува 13,3 m/лм2. NGC 327 има привидни димензии од 1,5' х 0,6'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 0 ч 57 м 55,2 с, а неговата деклинација, односно висината на лакот на тој агол, - 5° 7' 51". Положбениот агол на објектот е во износ од 175°.
Други поделби
Проучување на NGC 327 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 3462. Во рамките на атласот на длабокото небо, Уранометрија 2000.00, објектот припаѓа на групата означена со бројот 217; додека во Каталогот на основни ѕвезди (GSC) е групиран под бројот 4680. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1206.
NGC 4134
NGC 4134 — спирална галаксија во соѕвездието Береникина Коса, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 4134 се споменува и како UGC 7130, MCG 5-29-23, CGCG 158-31, KUG 1206+294, IRAS 12066+2927.
Откривање
Објектот е откриен на 11 април 1785 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 4134 е од видот Sb. Видливиот сјај со голо око изнесува 12,8 m, а оној во рамките на интервалот од минималната до максималната честота 13,6 m, додека површинскиот сјај изнесува 13,4 m/лм2. NGC 4134 има привидни димензии од 2,2' х 0,9'.
Астрономски податоци
Објектот е од епохата Ј2000.0. Положбениот агол на објектот е во износ од 150°.
Други поделби
Проучување на NGC 4134 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 38605. Во рамките на атласот на длабокото небо, Уранометрија 2000.00, објектот припаѓа на групата означена со бројот 107; додека во Каталогот на основни ѕвезди (GSC) е групиран под бројот 1988. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1398.
Карло IV (Шпанија)
{| align=right
Карлос IV бил крал на Шпанија во периодот од 1788 до 1808 година. Карлос е роден на 11 ноември 1748 година во Портичи, Италија. Негов татко е Карлос III од Шпанија а мајка му е Марија Амалија Саксонска. Во 1759 година починал неговиот чичко а воедно и крал на Шпанија, Фернандо IV од Шпанија не оставајќи наследник. Така, престолот го добил неговиот татко Карлос III а престолот во Неапол и Сицилија бил предаден во рацете на Фернандо IV Сицилијански. Целото му семејство се преселило во Мадрид, а Карлос ја добил титулата принц на Астурија, која се давала за идниот престолонаследник. Обично оваа титула се давала на најголемиот машки потомок, но бидејќи брат му Филип бил ментално болен, во овој случај била направена отстапка.
На 4 септември 1765 година Карлос се оженил за Марија Амалија Саксонска, внука на Луј XIV од која имал петнаесет деца.
На 14 декември 1788 година Карлос станал новиот крал на Шпанија, но со кралството повеќе управувал љубовникот на жена му, министерот Мануел Годој. Во негово време, тој престолот го наследува во услови кога Шпанија се затегнати односите во Велика Британија поради подкрепата на Франција во Седумгодишната војна. Во 1789 година, во Франција избувнала револуција. По доаѓањето на власт на Наполеон Бонапарт, односите помеѓу Франција и Шпанија се изладиле, притоа бил потпишан договор според кој Шпанија загубила повеќе. таа била принудена да се вклучи во војната против Велика Британија. Следувало разделувањето на членовите на кралскиот двор на две фракции. Првата, на чело со министерот Годој била профранцуска и другата, престолонаследникот Фернандо. Но, по смртта на неговата сопруга, Фернандо се ориентирал кон втор брак од ложата на Наполеон, а министерот Годој заземал проанглиска линија. Така, во 1808 година Карлос IV бил принуден да абдицира во корист на неговиот син во Марсеј а потоа и во Рим, каде починал на 20 јануари 1819 година.
Винченцо Нибали
Винченцо Нибали (Vincenzo Nibali; р. во Месина) — италијански професионален друмски велосипедист, кој вози за UCI World Tour екипата.
Роден близу Месинскиот Проток, прекарот на Нибали е „ајкула на протокот“ или едноставно „ајкула.“ Неговата прва голема победа се случила на ГП Западна Франција 2006, која е еднодневна трка. Меѓутоа, експерт како што е Микеле Бартоли кажал дека Нибали е спремен за учество на етапни трки. Негови најголеми победи се освојувањето на големите трки Вуелта а Еспања 2010, Џиро д’Италија 2013 и Тур де Франс 2014, правејќи го еден од шесте велосипедисти кои имаат победи на сите три големи трки во нивната кариера. Исто така има освоено две изданија на етапната трка Тирено-Адријатико.
Црква „Св. Троица“ - Никодин
Историја
Црквата постоела уште пред уривањето на манастирот од отоманските власти. Со возобновувањето на манастирот, познато е дека црквата била проширена.
Винченцо Нибали
Има одлични резултати и на класичните велосипедски трки, освојувајќи ги изданија во 2014 и 2015 на националното друмско првенство, ГП Западна Франција во 2006 година и „монументот“ во друмскиот велосипедизам: Џиро ди Ломбардија во 2015 и во 2017 година и Милано-Санремо во 2018 година. Има освоено подиуми на Лиеж-Бастоњ-Лиеж и на претходните изданија на Милано-Санремо.
Ран живот
Винченцо Нибали е роден во 1984 на 14 ноември, син на Салваторе и Џована. Со цел да стане велосипедист, заминал од неговиот роден град Месина и се преселил во Тоскана, на само 16 години. Десет месеци во годината живеел во куќата на поранешниот спортски директор, Карло Франчески, во Мастромарко, близу Лампорекио, каде сè уште живее.
Црква „Св. Троица“ - Никодин
Архитектура
Градбата на црквата има правоаголна основа со полукружна апсида на источната страна. Таа е поделена на два дела, од кои првиот е незначително потесен и во него се наоѓа влезниот простор, додека во вториот е главниот молитвен простор. Влезот е сместен на западната страна и над него има икона на која е претставена Богородица со Исус. Во црквата има три престоли, од кои средишниот е псоветен на Светото Тројство, а останатите два на Рождеството на Пресвета Богородица и Теодор Тирон.
Винченцо Нибали
Рана кариера
Нибали завршил трет на Светското јуниорско хронометарско првенство во 2002 и на Светското хронометарско првенство за под 23 години во 2004 година. Станал професионалец во 2005 година со. Во 2006 година, Нибали потпишал со. Истата година победил на францускиот класик ГП Западна Франција на 21 година. Исто така завршил втор во генералниот пласман на трката Сетимана интернационале ди Копи е Бартали, освојувајќи ја првата етапа. Во 2007, Нибали возел на Џиро д’Италија за првпат и завршил 19. во генералниот пласман. Во 2008, Нибали завршил 10. на Лиеж-Бастон-Лиеж и успеал да влезе во првите 20 на двете трки, Џиро д’Италија и Тур де Франс.
2009
Во 2009 Нибали забележал победа на Џиро дел’Апенино, каде нападнал на скоро 50 километри пред целта и победил сам. Ја посветил победата на неговата баба. Победа остварил и на Гран Премио Сита ди Камаиоре. Завршил шести во генералниот пласман на Трката околу Калифорнија, деветти во генералниот пласман на Вуелта ал Паис Васко и седми во генералниот пласман на Тур де Франс, неговиот најдобар пласман на Гранд Тур.
2010
Нибали ја започнал 2010 со освојување на генералниот пласман на Тур де Сан Луис. Ја облекол водечката розова маичка на Џиро д’Италија 2010, откако неговата екипа го освоила екипниот хронометар на етапа 4, подоцна ја освоил и етапата 14 и така завршил трет зад неговиот колега Иван Басо и Давид Аројо. Во јуни, Нибали ја освоил Трката околу Словенија. Подоцна во сезоната, Нибали го освоил Трофео Мелинда. Нибали победил на Вуелта а Еспања без притоа да освои една етапа, благодарејќи на последователно високите места на етапите, кои завршувале на врв и двата хронометри во трката. Тој го наследил водството во трката, откако Игор Антон бил принуден да се повлече по несреќата на етапа 14. Ова ја одбележала неговата прва Гранд Тур победа.
2011
Нибали ја започнал 2011 со солидна форма, заземајќи го петтото место во генералниот пласман на Тирено-Адријатико. Исто така имал и солидна сезона на класиците, забележувајќи осмо место на Милано-Санремо и на Лиеж-Бастон-Лиеж. Нибали бил еден од фаворитите за Џиро д’Италија 2011, бидејќи Иван Басо не возел, давајќи му предност во Ликвигас. Завршил трет во генералниот пласман зад Алберто Контадор и Микеле Скарпони, а Нибали и Скарпони се бореле за секунди во последната недела, откако станало јасно дека јазот во времето на Контадор е преголем (На Контадор подоцна му била одземена титулата, со што Нибали станал втор).
Нибали исто така ги водел Ликвигас и на Вуелта а Еспања. На етапата 6, Ликвигас наредил бегство во близина на Кордоба, но недостигот на комуникација довело Нибали да заврши четврти, со што не успеал да освои бонус секунди. Тој се искачил на третото место по етапата 11, зад дуото од Скај, Бредли Вигинс и Крис Фрум. Следните неколку етапи, Нибали започнал да го намалува водството на Вигин со добивање временски бонуси од спринтовите. Меѓутоа на етапата 14 Нибали доживеал пад во формата, со што бил ставен надвор од борбата за подиум. Завршил седми во генералниот пласман.
2012
Нибали ја започнал сезоната 2012 со второ место во генералниот пласман на Трка околу Оман, една секунда зад Петер Велитс, победувајќи ја кралската етапа. Нибали го освоил генералниот пласман на Тирено-Адријатико, откако победил на етапата 5. Исто така, го освоил и бодовниот пласман. Во март, Нибали завршил трет на Милано-Санремо, неговиот прв подиум на некоја монументална трка.
На Лиеж-Бастон-Лиеж, побегнал сам, кога нападнал на искачувањето Кот де ла Рош о Фокон и ги отфрлил неговите главни соперници на 20 километри пред крајот, но бил поминат од Максим Иглински, токму во последниот километар (flamme rouge). Стигнал до целта за второто место.
Нибали одбрал да го насочи своето внимание на Тур де Франс, прескокнувајќи ја Џиро д’Италија со цел подобро да се подготви. По солидната прва недела, Нибали завршил четврти на првата завршница на нагорнина на етапата 7 и се искачил на третото место во генералниот пласман, шеснаесет секунди зад водачот Бредли Вигинс и шест зад бранителот на титулата Кедел Еванс. Меѓутоа, Нибали задоцнил две минути зад Вигинс на хронометарот на етапата 9, каде бил осми, и паднал на четвртото место во генералниот пласман, зад колегата на Вигинс Крис Фрум. На етапата 10, Нибали нападнал на спустот на Кол ду Гран Коломбје и се поврзал со колегата Петер Саган, но двоецот бил достигнал од главната група предводена од Скај. Потоа Нибали го обвинил Вигинс на покажување недостиг на почит на крајот на етапата. Нибали повторно нападнал на следната етапа, која завршувала на нагорнина во Ла Тусуар и добил време пред Вигинс и Фрум, но тандемот повторно стигнал до него, иако успеал да дојде до третото место откако Кедел Еванс изгубил доста време. Тој нападнал повторно на етапата 16 на Кол де Пересурд, каде само Вигинс и Фрум можеле да го следат. Го достигнале пред врвот, но Нибали повторно забрзал, но Вигинс го затворил јазот и тројцата завршиле заедно. Нибали изгубил време од Вигинс и Фрум на следната етапа, друга планинска етапа, овојпат со завршница на врв и две етапи подоцна на последниот поединечен хронометар, кој Вигинс го освоил. Нибали завршил трет, единствен возач кој завршил во рамките на 10 минути од Вигинс и Фрум.
Нибали го напуштил на крајот на сезоната 2012 и му се приклучил на  на двегодишен договор од сезоната 2013. . Договорот вредел три милиони евра на година.
2013
Нибали и Вигинс влегле на Џиро д’Италија како главни фаворити за победа на трката. Нибали ја освоил водечката розова маичка на осмата етапа откако завршил четврти на хронометарот, освоен од Алекс Даусет, доцнејќи само 11 секунди зад Вигинс. На десеттата етапа, првата завршница на нагорнина, Нибали завршил трет зад Ригоберто Уран и го зголемил водството пред второпласираниот Еванс на 41 секунда. Остатокот на трката бил под сериозно влијание на лошите временски услови. Нибали здобил уште повеќе време пред соперниците на етапата 14, завршувајќи на Монте Јаферау Јаферау, откако тој и Мауро Сантамброџо се одвоиле во смрзнувачки услоги, а Нибали му дозволил на Сантамброџо да ја освои етапата. Нибали ја освоил етапата 18, планински хронометар, со 58 секунди пред Самуел Санчес, со што го зголемил водството пред Еванс и Уран на преку четири минути. Следната етапа, предвидена како кралска етапа на трката, била откажана поради снегот. Етапата 20, последната планинска етапа, исто така била попречена од силен снег, која Нибали ја освоил со напад на последното искачување до Тре Чиме ди Лаваредо за победа на етапата со 17 секунди пред Фабио Дуарте, додека Уран доцнел дополнителни две секунди. Нибали исто така преминал во водство во бодовниот пласман. Нибали сигурно ја поминал последната етапа до Бреша за победа на Џиро со четири минути и 43 секунди пред Уран, негова втора победа на некоја голема трка. Меѓутоа, како Марк Кевендиш ги освоил сите средни спринтови пред освојувањето на последната етапа, Нибали завршил втор зад него во бодовниот пласман. На Вуелта а Еспања, Нибали се двоумел дали да се бори за црвената маичка за да ја забележи неговата втора победа на голема трка во 2013 или да ја чува неговата енергија за Светските првенства, кои ќе се одржувале неколку недели подоцна во неговата родна земја, во Тоскана. Возел добро и ја носел црвената маичка неколку етапи, но на крајот завршил на второто место. Нибали ја носел водечката маичка повеќе отколку било кој друг Италијанец во историјата на Вуелта а Еспања.
2014
По освојувањето на Џиро во 2013 година, Тур де Франс станал главна цел за Нибали во сезоната 2014.
Во поголемиот дел од сезоната пред Тур, Нибали покажал солидна форма, но без победи на трки и високи пласман. Исто така бил критикуван од италијанскиот печат поради разочарувачкиот настап на Критериум ду Дофине.
На 28 јуни, Нибали станал италијански првак со неговата прва победа во 2014 на националното друмско првенство (Трофео Мелинда).
Една недела и еден подоцна на 6 јули, Нибали ја обезбедил водечката жолта маичка со победа на втората етапа на Тур де Франс 2014. Продолжил да ја чува жолтата маичка до осмата етапа, при што ја загубил на деветтата етапа од Французинот Тони Галопен. Но, успеал брзо да ја врати назад, уште на десеттата етапа, откако еден од најголемите негови соперници во генералниот пласман Алберто Контадор паднал и ја напуштил трката; кон крајот на етапата, Нибали ги достигнал Хоаким Родригес и Михал Квјатковски и стигнал сам до врвот на етапата. Ја освоил етапата и се вратил во жолто на 14 јули 2014, на Денот на Бастилја. Потоа, Нибали ја освоил тринаесеттата етапа во Шамрус откако ги претекнал Леополд Кениг и Рафал Мајка близу врвот. Продолжил да ја покажува својата надмоќ во остатокот на трката и на осумнаесеттата етапа во Откам нападнал во подножјето на искачувањето и ја освоил етапата со разлика од над една минута во однос на второпласираниот Тибо Пино. Ова било негова четврта и последна етапна победа на трката. Завршил на одличното четврто место во завршниот хронометар. Во генералниот пласман имал предност од 7 минути и 52 секунди, најголема разлика на победа на Тур во претходните 17 години.
Следна трка за Нибали била Копа Берноки, каде завршил со водечката група на 18. место, откако нападнал неколкупати на трката.
2015
Во 2015 година, Нибали како свој приоритет го поставил бранењето на титулата на Тур де Франс 2014. Негов прв позначаен резултат бил 16. место на Тирено-Адријатико. Подоцна, учествувал на Амстел Голд Рејс и се вдал во бегство со доцен напад, но бил достигнат од групата и завршил на 65. место. На Флеш Валон, се обидел да нападне на претпоследното искачување, но не успеал и завршил 20., само 19 секунди зад победничкото време. Негов прв позначаен резултат во годината било десеттото место на Тур де Романди.
Во јуни земал учество од Критериум ди Дофине, на кој завршил втор на шестата етапа и ја носел жолто-сината маичка, која ја загубил следниот ден; по трката, Нибали станал национален првак втора година по ред. Нападнал во текот на последното искачување и бил подобар од Франческо Реда и Диего Улиси.
Во јули ја освоил деветнаесеттата етапа на Тур де Франс. На крајот на етапата, Нибали бил обвинет од Фрум за неспортско однесување за нападот додека велосипедот на Фрум имал краток механички проблем на 58 километри пред целта. Не е познато дали Нибали бил свесен за проблемот, бидејќи немало комуникација на Радио Тур за инцидентот (како што било подоцна изјавено од менаџерот на Астана, Александар Винокуров). Снимките од телевизијата покажуваат „Нибали двапати фрла поглед преку рамо пред да забрза“. Го завршил Тур на четвртото место во генералниот пласман, 8 минути и 36 секунди зад победникот, Крис Фрум.
Нибали учествувал на Вуелта а Еспања, каде го делел водството на со Фабио Ару, крајниот победник на Вуелта. Меѓутоа, на втората етапа, Нибали бил зафатен во голем пад и бил приморан да вози силно за да се врати во групата. Во текот на потерата се држел за автомобилот на екипата, возен од спортскиот директор на екипата, Александер Шефер, и бил одвлечен до главната група. Обајцата, Нибали и Шефер, биле дисквалификувани од трката по етапата, а екипата била казнета. Директорот на трката изјавил дека жалел за „жалното однесување“ на возачот.
2016
Во февруари, Винченцо Нибали ја освоил кралската етапа и крајниот пласман на Трката околу Оман.
Како подготовка за Џиро д’Италија, една од двете главни цели на сезоната, возел на италијанската еднодневна трка Страде Бјанке, етапната трка Тирено-Адријатико, каде завршил како шести на крај - поради откажувањето на кралската етапа - и на Милано-Санремо, каде се обидел да нападне на спустот од Поџо, но бил достигнат од групата.
Се вратил на патеките во април на Џиро дел Трентино, каде имал лоша форма и завршил далеку зад победникот Микел Ланда. Последната трка пред Џиро му била Лиеж-Бастон-Лиеж, најважната од арденските класици, завршувајќи со две минути зад победникот.
2017
По четири сезони со Астана, Нибали објавил во август 2016 година дека ќе се приклучи на новосоздадената екипа во 2017 година. По два подиума на Џиро д’Италија и Вуелта а Еспања, во октомври ја освоил Џиро ди Ломбардија по вторпат, напаѓајќи го повторно Тибо Пино на спустот на Чивилјо и пристигнувајќи сам во Комо.
2018
Во март 2018 година, Нибали го освоил престижниот монумент, Милано-Санремо, станувајќи првиот Италијанец по Филипо Поцато во 2006 година, кој победил на трката. Нибали нападнал на Поџо ди Санремо и успеал да се одржи пред спринтерите во завршните метри на трката за победа. Две недели подоцна завршил на 24. место на Трката околу Фландрија, на која имал напад на Крујсберг, кој го поттикнал одлучувачкиот потег на Ники Терпстра. Нибали се повлекол од Тур де Франс на дванаесеттата етапа, откако имал пад на качувањето на Алп д’Иез по судир со гледач. Иако повреден со скршено ребро, успеал да ја заврши етапата на седмото место, 13 секунди зад етапниот победник и носител на жолтата маичка, Герајнт Томас.
2019
Нибали настапил на Џиро д’Италија 2019 и ја завршил трката на второто место, зад Ричард Карапас. На 4 јуни 2019 година, списанието Cycling Weekly објавиле дека Нибали потпишал за за сезоната 2020.
Личен живот
Нибали се преселил во Лугано во пролетта 2012 со неговата девојка. Се венчале на 13 октомври 2012.
Нибали има помлад брат, Антонио, кој е исто така велосипедист и кој станал професионалец во 2014 година, започнувајќи да вози за екипата Маркиол-Емисферо во Италија. Антонио му се приклучил на неговиот постар брат во за сезоната 2017.
Распоред на резултатите на монументите
СО = се откажал; — = не учествувал; ДСК = дисквалификуван
Катариненхерд
Катариненхерд (Katharinenheerd; Katrineherd) — општина во округот Северна Фризија, во Шлезвиг-Холштајн, Германија.
HD 187123
HD 187123 — ѕвезда жолто џуџе со привидна величина 8, и на растојание  од околу 150 светлосни години, во соѕвездието Лебед. Како и нашето Сонце, таа е жолто џуџе (спектрален тип G5V). На ова растојание таа не е видлива за човековото око.
Планетарен систем
Во 1998 година, екипата на за планетарно пребарување од Калифорнија и Карнеги следејќи предлог на Кевин Апс, британец кој во тоа време бил студент по додипломски студии забележале можна планета во орбита околу ѕвездата. Имало и укажувања за постоење и на друго, поодалечено тело што кружи околу ѕвездата и сето ова беше објавено во 2006 година. Планетата беше потврдена во 2009 година.
Холмиум
Холмиум (Ho, латински holmium) — лантаноид. Името го добил според главниот град на Шведска - Стокхолм (Holmia). Името му до дал швеѓанинот P. T. Cleve кога го открил елементот. Холмиумот е застапен во Земјината кора во количини од 1,4ppm. Најважни минерали се:
Список на државни водачи во 1682 година
Ова е список на државни водачи во 682 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Принцеза торта
Принцеза торта (prinsesstårta) е традиционална шведска слоевита торта што се состои од наизменични слоеви на пандишпан, крем за пециво и слој од шлаг со дебел купола. Тортата е покриена со слој марципан, давајќи ѝ мазен заоблен врв. Облогата на марципан е обично зелена, посипана со шеќер во прав и често украсена со роза од марципан. Оригиналниот рецепт за прв пат се појавил во книгата за готвење, Prinsessornas kokbok од 1948 година, која била објавена од Џени Акерстром (1867-1957), учителка на трите ќерки на принцот Карл, војводата од Вестергетланд. Иако оригиналниот рецепт не содржел никакво овошје, модерните верзии може да вклучуваат слоеви џем или свежо овошје, обично малини. Варијантите со други бои на марципан повремено се нарекуваат prinstårta (принцова торта) за жолт марципан и operatårta (оперска торта) за црвен или розов марципан.
Тортата првично се викала grön tårta (зелена торта), но го добила името prinsesstårta или „принцеза торта“, бидејќи се вели дека принцезите особено ја сакале тортата. Принцезите биле принцезата Маргарета (1899-1977; подоцна принцезата на Данска), принцезата Марта (1901-1954; подоцна престолонаследникот на Норвешка) и принцезата Астрид (1905-1935; подоцна кралицата на Белгија).
Национален парк Катаи
Националниот парк Катаи — заштитен национален парк кој се наоѓа во регионот на Хоксбери во Сиднеј, Нов Јужен Велс, во Источна Австралија. Националниот парк има површина од 424 хекатари и се наоѓа на околу 55 километри северозападно од централната деловна област во Сиднеј. Националниот парк Катаи ги содржи и паркот Мичел и фармата Хоуп.
Локација и одлики
Националниот парк Катаи се наоѓа близу реката Хоксбери и има три области: паркот Катаи кој се наоѓа раскрсницата на реката Катај и реката Хоксбери, фармата Хоуп со паркот Катај на север и паркот Мичел приближно 2.5 км по должината на потокот Катај.
Дел од националниот парк Катаи бил пристаниште за Првата флота, а паркот има важни историски и археолошки ресурси. Има и една куќичка која била изградена во 1820-тите, урнатини на камена ветерница за која се смета дека е најстарата индустриска зграда во Австралија, суви изградени од осудени камени sидови и низа други одлики што ги покажуваат промените во местото од почетокот на XIX век. Националниот парк исто така содржи голем број абориџински места кои се од големо значење за нашето разбирање за областа Катаи пред европското населување.
Домот Катаи е изграден околу 1820 година и неговиот извор е наведен од Националната доверба и Австралиската комисија за наследство. Мелницата за фарми „Надеж“ на фармата „Надеж“ исто така е заведена во Регистарот на национални добра, веројатно е изградена околу 1806 година и за неа  се верува дека е најстарата индустриска локација во Австралија.
Отело (опера)
Отело (Otello) — лирска драма, опера во четири чина од Џузепе Верди. Верди ја компонирал оваа опера во 1884-1885 година.
Либрето
Ариго Боито според истоимената драма на Вилијам Шекспир.
Премиера
5 февруари 1887 година, Милано во Театарот Скала.
Ликови и улоги
војници и морнари, венецијански дами и господа, народ (хор).
Место и време
Крајбрежен град на Кипар на крајот на 15 век.
I чин
Плоштад пред тврдината, со пристаниште и крчма. За време на страшната бура, жителите на Кипар и делови од венецијанските трупи се плашат за безбедно враќање на нивниот командант Отело, кој уште еднаш извојувал победа над Турција. Бродот на Отело безбедно пристигнува на пристаништето и сите го поздравуваат победникот. Само еден човек не е среќен, наредникот на Отело Јаго. Тој се чувствува заробен и покрај неговите заслуги, бидејќи Отело го унапредил Касио во капетен пред него, а тој има намера да се одмазди за тоа. Како алатка за одмазда го избира Венецијанецот Родериг, кој ја сака сопругата на Отело Дездемона. Откако го опива Касио, започнува расправија помеѓу Родериго и пијаниот капетан. Кога Монтано се обидува да ги раздели, Касио го ранува. Како што планирал Јаго, Отело ја слуша толпата и пристигнува на местото на настанот; сметајќи дека Касио е одговорен, го деградира. Дездемона го смирува бесот на Отело. Тој е свесен за заканата за неговата љубов: тој е црнокож маж од непознато потекло, оженет со преубава и богата венецијанска благородничка. Тој се плаши за својата среќа, но Дездемона не се плаши, чувствувајќи само бескрајна љубов кон Отело.
II чин
Сала во палатата со поглед на градината. Јаго продолжува со својата интрига. Тој го советува Касио да побара од Дездемона да го смири Отело. Јаго објаснува дека нему одмаздата му е најважна. Се гледа себеси како манипулатор на човечките судбини, бидејќи знае која е најслабата точка на цврстиот Отело - стравот дека ќе ја изгуби љубовта на Дездемона. Тој ја прикажува средбата на Касио и Дездемона во сосема поинакво светло, така што нејзината молба за Касио нему му изгледа како доказ за неверство. Јаго го краде шамивчето на Дездемона, подарокот на Отело на нивната свадба, а кога Отело бара некои докази за неверство, Јаго вели дека го видел тоа марамче во рацете на Касио. Ова го наведува Отело да се заколне на одмазда.
III чин
Голема сала на палатата. Кога Дездемона повторно побарала милост од Отело во корист на Касио, Отело ја нарекол курва. Јаго го наведува Касио да зборува за својата љубовница Бјанка, но тој ја раскажува приказната на таков начин што Отело, кој слуша од страна, мисли дека се работи за Дездемона. Кога ќе го здогледа марамчето на Дездемона во неговите раце, се уверува дека е измамен и решава да ја убие. Му наредува на Јаго да се ослободи од Касио и за тоа ќе стане капетан. Доаѓаат венецијански гласници да го повикаат Отело во Венеција; Касио ќе ја преземе неговата функција на Кипар. Отело ја губи контролата врз себе и јавно ја понижува сопругата и ја губи свеста. Јаго триумфира.
IV чин
Спалната соба на Дездемона. Дездемона се подготвува да разговара со Отело, кој ќе одлучи за нејзината судбина - живот или смрт. Се сеќава на една стара песна која ја пеела нејзината дадилка и која секогаш ја смирувала. Таа ја пее и полека се свртува кон молитвата, која е една од најубавите арии во опусот на Верди. Отело доаѓа и покрај заклетвите на Дездемона за верност, ја убива. Обидот на Јаго за атентат врз Касио пропаѓа, а неговата жена Емилија ги разоткрива сите негови махинации. Отело, во очај што ја убил својата љубов, се самоубива.
Надворешни врски
Либрето
Ноти
Neural Network Toolbox
Работење со Neural Network Toolbox
Како и двојникот во биолошкиот нервен систем, невронска мрежа може да учи, и затоа може да се обучи да најде решенија, да препознае шаблони, класифицира податоци, и предвиди идни настани. Однесувањето на невронска мрежа е дефинирано од начинот поединечните пресметувачки елементи се поврзани, и од силината на тие поврзувања, или тежини. Тежините се автоматски прилагодени со обучување на мрежата според специфично правило на учење сè додека не ја извршува коректно посакуваната задача.
Друг графички посредник дава подобра способност за прилагодување на мрежна архитектура и алгоритмите за учење. Едноставна графичка репрезентација овозможува визуелизација и разбирлива мрежна архитектура.
Мрежи со надзор
Невронските мрежи со надзор се обучуваат за да дадат сакан излез како одговор на зададен влез, правејќи ги посебно добро прикладни за моделирање и управување динамички системи, класифицирање на податоци под шум, и предвидување на идни настани. Мрежите со предна спрега имаат еднонасочни врски од влезните до излезните слоеви. Тие се најмногу употребувани за предвидување, препознавање на шаблони, и нелинеарно функциско прилагодување. Радијално заснованите мрежи овозможуваат алтернативен, побрз метод за дизајнирање на нелинеарни мрежи со предна спрега. Динамични мрежи користат мемориски врски и повторливи врски со предна спрега за да препознаат просторни и временски шаблони во податоците. Тие обично се користат за time-series prediction, нелинеарно моделирање на системи, и апликации за управување со ситеми. Однапред изградените динамички мрежи во самата алатка вклучуваат фокусирачко и дистрибуирано временско каснење, нелинеарна авторегресивна (NARX), повторливост на слоеви, Елманови и Хопфилдови мрежи. Алатката исто така поддржува динамичко обучување на прилагодливи мрежи со произволни врски. LVQ е моќен метод за класификација на шаблони кои не се линеарно оддвојливи. LVQ овозможува специфицирање на класни граници и грануалитет на класификација.
Мрежи без надзор
Невронските мрежи без надзор се обучуваат со дозволувајќи на мрежата постојано да се прилагодува самата себе на нови влезови. Мрежата наоѓа врски во самите податоци и може автоматски да дефинира класификациски шеми. Neural Network Toolbox поддржува два типа на само-организирани, мрежи без надзор: натпреварувачки слоеви и самоорганизирани мапи. Натпреварувачки слоеви ги препознаваат и групираат слични влезни вектори. Со користење на овие групи, мрежата автоматски ги сортира влезовите во категории. Само-организираните карти учат да ги класифицираат влезните вектори според сличност. За разлика од натпреварувачките слоеви, тие исто така ја заштитуваат топологијата на влезните вектори, задавајки блиски влезови на блиски категории.
Функции за обука и учење
Функциите за обука и учење се математички процедури кои се користат за автоматско подесување на мрежните тежини и основи. Функцијата за обука диктира глобален алгоритам кој им делува на сите тежини и основи во дадена мрежа. Функцијата за учење може да биде применета за поединечни тежини и основи во самата мрежа.
Simulink поддршка
Neural Network Toolbox овозможува множество на блокови за градење на невронска мрежа во Simulink. Овие блокови се поделени во три библиотеки: Преносни функциски блокови, кои земаат a net-input вектор и генерираат соодветен излезен вектор. Net input функциски блокови, кои земаат земаат произволен број на тежински влезни вектори, тежински слоевити излезни вектори, и базични вектори, така што враќаат a net-input вектор. Weight функциски блокови, кои применуваат невронски тежински вектор на влезен вектор(или слоен излезен вектор) за да се добие тежинска влезна вредност за неврон. Друг избор како алтернатива е да се создаваат и обучуваат сопствени мрежи во MATLAB околина и автоматски да се генерираат мрежни симулациски блокови за употреба со Simulink. Овој пристап исто така овозможува да се прегледуваат мрежите графички.
Апликации за системи на управување
Neural Network Toolbox овозможува да се применува невронски мрежи на идентификација и управување на нелинеарни системи. Алатката вклучува описи, демонстрации, и Simulink блокови за три популарни управувачки апликации: моделно предвидувачко управување, линеаризација со овратна врска и моделно повикувачко адаптивно управување. Невронските мрежни предвидувачко управливи блокови вклучени во алатката можат да се инкорпорираат во Simulink модели. Со промена на параметрите од тие блокови, може да се кројат мрежните перформанси на апликацијата.
Поправлива генерализација
Подобрувањето на мрежната способност за генерализирање помага за превенција на overfitting, вообичаен проблем во невронскиот мрежен дизајн. Overfitting се случува кога мрежата ја меморирала обуката но не научила да генерализира нови влезови. Overfitting произведува релативно мала грешка на множеството за обука но доста поголема грешка кога нови податоци се даваат на мрежата. Neural Network Toolbox овозможува две решенија за подобрување на генерализацијата: регулација и рано стопирање. Регулацијата ја модифицира мрежната перформансна функција (мерката за грешка која процесот за обука ја минимизира). Со вклучување на големините за тежини и бази, обуката произведува мрежа која извршува добро со податоците за обука и прикажува помирно држење која и се дава нови податоци. Со рано стопирање се користат две различни податочни множества: множеството за обука, за ажурирање на тежини и бази, и множество за валидација за стопирање на обуката кога мрежата почнува да overfit податоци.
= Што е невронска мрежа? = Невронските мрежи се состојат од елементи кои работат паралелно. Овие елементи се инспирирани од биолошките нервни системи. Како и во природата, мрежните функции се одредуваат претежно според врските помеѓу елементите. Невронска мрежа може да се обучи да извршува одредени функции со подесување на вредности на врските (тежини) помеѓу елементи. Обично невронските мрежи се подесуваат, или обучуваат, така што одреден влез води кон специфичен целен излез. Такава ситуација е прикажана на сликата подолу. Тука, мрежата се подесува, засновано на споредбата на излезот и the target, сè додека мрежниот излез не го достигне target-от. Вообичаено многу вакви влезно/target парови се потребни за да се обучи една мрежа. Невронските мрежи се обучуваат да извршуваат комплексни функции на различни полиња, вклучувајќи препознавање на шаблони, идентификација, класификација, говор, визија, и системи за управување. Денес, невронските мрежи можат да се обучат за да решаваат проблеми кои се тешки за конвенционални компјутери или самиот човек. Низ целат алатка, посебно внимание е ставено на мрежните типични примери кои се изградуваат или самите се користат во индустриски, финансиски, и други практични апликации.
Аквамарин
Аквамаринот (лат. aqua marinā, морска вода) e транспарентен полускапоцен камен, кој е еден од вариететите на берилот. Има сина или тиркизна боја и личи на бојата на морето. Бојата може да му варира, така што жолтиот берил се нарекува хелидор, розовиот морганит, а белиот гошенит.
Најголемиот аквамарин е пронајден во 1910 г. во Марамбаја во Минас Жераис во Бразил. Тежел 110 кг, долг 48,5 cm и со пречник од 42 cm.
Скапоцените камења и нивното влијание на човекот
Скапоцените камења можат да влијаат на состојбата на човечкиот ум и тело. Ако се носат на телото или во близина на телото моќта на камењата влијаат на лечење или ублажување на психичките и физичките проблеми. Сината боја на аквамаринот го поттикнува чувството на верност и постојаност и е поттик за длабоки размислувања. Симболизира надеж, здравје, младешка виталност и вредност. Римските морепловци верувале дека аквамаринот носи среќа на море и ја спречува морската болест.
Скапоцените камења и хороскопските знаци
Се смета дека за секој хороскопски знак постои скапоцен камен кој му одговара. Така аквамаринот е камен кој се препорачува за следниве хороскопски знаци: бик, близнаци, скорпија, водолија и риби.
Надворешни врски
perlenoire.mk
Beryl Aquamarine (color)
Подтабор (Илирска Бистрица)
Podtabor (словенечки: Podtabor) — населба во Општина Илирска Бистрица во западна Словенија. Областа е дел од историскиот регион Нотрањска. Населбата сега е вклучена во Приморско-нотрањскиот статистички регион.